Marko Stamenic
Marko Seufatu Nikola Stamenic (født den 19. februar 2002) er en New Zealandsk professionel fodboldspiller, der spiller for den danske superligaklub F.C. København og for New Zealands fodboldlandshold.

Klubkarriere

Western Suburbs 
Stamenic begyndte på St Patrick's college i Wellington og blev tilknyttet Olé Football Academy. Han spillede for den til akademiet tilknyttede klub Western Suburbs i den new zealandske Central Premier League, hvor han fik debut i 2017 og hvor han i 2018 nåede finalen i Chatham Cup.

Team Wellington 
Stamenic skiftede den 2. oktober 2019 til en af klub tilknyttet Following Olé' akademiet, Team Wellington i [[New Zealand Football Championship. Han spillede syv ligakampe for holdet.

F.C. København 
Efter succes på New Zealands U/17-hold ved FIFA's U/17 World Cup i 2019 blev Stamenic inviteret til tre ugers prøvetræning i FCK i marts 2020, men grundet New Zealands beslutnign om, at alle New Zealændere skulle vende tilbage til New Zealand som følge COVID-19 pandemien, blev opholdet afbrudt. FCK bevarede imidlertid interessen og den 1. september 2020 skrev Stamenic kontrakt med klubbens U/19-hold.

Stamenic fik debut for FCK's førstehold i en superligakamp mod Randers FC i et 1-2 nederlag.

Han blev i 2021-22 sæsonen udlejet til HB Køge i 1. division, hvor han opnåede 23 kampe. Efter lejeaftalens udløb returnerede han til FCK, hvor han i sommeren 2022 blev han rykket op på førsteholdet.

Landsholdskarriere 

Stamenic har spillet en række kampe for New Zealands U/17 og U/23-landshold og var med i truppen til OL 2020.

Han fik debut for A-landsholdet den 9. oktober 2021.

Privatliv 
Stamenics forældre er af serbisk og samoansk herkomst.

Referencer

Eksterne henvisninger 

Fodboldspillere fra New Zealand
Fodboldspillere fra HB Køge
Fodboldspillere fra FC København